ΓΡΑΠΤΗ ΕΡΩΤΗΣΗ P-2796/02

υποβολή: Jos Ribeiro e Castro (UEN) προς την Επιτροπή

(30 Σεπτεμβρίου 2002)

Θέμα: Ανατολικό Τιμόρ — Αξιολόγηση της βοήθειας

Κατά τα τελευταία έτη η Ευρωπαϊκή Ένωση χορήγησε επανειλημμένα βοήθεια προς το Ανατολικό Τιμόρ αποσκοπώντας στην εδραίωση της αυτοδιάθεσης και της δημοκρατίας καθώς και στηνποστήριξη της ανασυγκρότησης της νέας χώρας.

Η διεθνής κοινότητα, ιδίως δε η Ευρωπαϊκή Ένωση, δεν μπορούν παρά να χαίρονται για τον τρόπο με τον οποίο εξελίχθηκε η κατάσταση στο Ανατολικό Τιμόρ, από τη στιγμή που οι πολίτες της χώρας με τη βοήθεια της διεθνούς κοινότητας πήραν στα χέρια τους τον έλεγχο του πεπρωμένου τους. Σε αυτό η Ευρωπαϊκή Κοινότητα διαδραμάτισε και συνεχίζει να διαδραματίζει πολύ σημαντικό ρόλο.

Σε σχέση με τα ανωτέρω επιθυμώ να ερωτήσω την Επιτροπή: Σε τι ποσό ανέρχεται η βοήθεια που χορήγησε στο Ανατολικό Τιμόρ η Ευρωπαϊκή Ένωση κατά το 1999, το 2000 και το 2001· Πώς αξιολογεί η Επιτροπή τον αντίκτυπο της βοήθειας αυτής· Η Επιτροπή θεωρεί επιτυχή την πολιτική που ασκήθηκε σε ευρωπαϊκό επίπεδο σε σχέση με αυτή τη νεοσύστατη χώρα·

Απάντηση του κ. Patten εξ ονόματος της Επιτροπής

(18 Νοεμβρίου 2002)

Ένας πίνακας που περιέχει το συνολικό ποσό της βοήθειας που χορηγήθηκε στο Ανατολικό Τιμόρ με τα μέσα που διέθετε η Κοινότητα το 1999, το 2000 και το 2001 (τόσο όσον αφορά αναλήψειςποχρεώσεων όσο και πληρωμές) θα αποσταλεί αμέσως στο Αξιότιμο Μέλος και στη Γραμματεία του Κοινοβουλίου. Συνολικά, δεσμεύτηκαν άνω των 110 εκατ. ευρώ και καταβλήθηκαν άνω των 90 εκατ. ευρώ κατά τη διάρκεια αυτής της περιόδου.

Η Επιτροπή θεωρεί ότι η κοινοτική βοήθεια συνέβαλε θετικά στην εκπλήρωση των βασικών αναγκών του πληθυσμού μετά το ξέσπασμα της κρίσης το 1999 και βοήθησε τη χώρα είτε να αποκαταστήσει δομές και ικανότητες που είχαν χαθεί κατά την κρίση είτε να δημιουργήσει νέες. Η κοινοτική βοήθεια μπορεί να θεωρηθεί ως επιτυχής στο βαθμό που βοήθησε το Ανατολικό Τιμόρ να αποκτήσει την ανεξαρτησία του.

Οι δράσεις που χρηματοδοτήθηκαν μέχρι σήμερα αποσκοπούσαν κυρίως στη βελτίωση της κατάστασης κατά την κρίση και μετά από αυτήν.

Μπορούν να ταξινομηθούν σε τρεις βασικές κατηγορίες:

α) ανθρωπιστική βοήθεια έκτακτης ανάγκης·

β) ενίσχυση της δημοκρατίας και της κοινωνίας των πολιτών·

γ) αποκατάσταση και δημιουργία θεσμών.

Μετά τις πρώτες άμεσες και μεγάλης εμβέλειας προσπάθειες που κατέβαλε η Υπηρεσία Ανθρωπιστικής Βοήθειας της Ευρωπαϊκής Κοινότητας (ECHO), πριν, κατά τη διάρκεια και μετά τις συγκρούσεις, είναι αξιοσημείωτο να αναφερθεί ότι οι πιο πρόσφατες παρεμβάσεις της Επιτροπής, που θα ανέλθουν συνολικά σε 56 εκατ. ευρώ κατά το τέλος του 2002, συνίστανται σε συνεισφορές της Κοινότητας στο Πιστωτικό Ταμείοπέρ του Ανατολικού Τιμόρ που διαχειρίζεται η Παγκόσμια Τράπεζα. Σε συμφωνία με άλλους χορηγούς βοήθειας και την Παγκόσμια Τράπεζα, η Επιτροπή έλαβε την πρωτοβουλία να εκπονήσει μια πλήρη εργασία αξιολόγησης της σημαντικής αυτής επένδυσης, τα αποτελέσματα της οποίας θα διατεθούν κατά τη διάρκει του 2003.

Η διακήρυξη της ανεξαρτησίας της χώρας και ο σχηματισμός κυβέρνησης αυτό το έτος επέτρεψαν την έγκριση ενός Εγγράφου Εθνικής Στρατηγικής και ενός Εθνικού Ενδεικτικού Προγράμματος για τη συνεργασία μεταξύ της Κοινότητας και του Ανατολικού Τιμόρ. Αυτό θα αποτελέσει κατά τα προσεχή έτη για την κοινοτική βοήθεια το πλαίσιο μιας προσέγγισης προσανατολισμένης στην ανάπτυξη.